text: 
  " Det er skæg, når jeg står her. Jeg kan se folk udenfor reagere. 
  " Gud, hvor er de grimme " er det, man hører mest.
  
  Men der er også nogle, der køber. Folk kan lide dem, selvom de er 
  grimme, " siger Peter Elmegaard og kigger ud på Kronprinsensgade. Det 
  er Peter Elmegaard, der sørger for at købe skoene hjem og står i 
  butikken til hverdag.
  
  Butikken har kun ligget der nogle få måneder, men de snub-næsede sko 
  går allerede rundt i København i mange eksemplarer. I gennemsnit ryger
   der 10 par sko over disken om dagen.
  
  De fleste af de afskyelige sko bliver solgt til helt unge piger. 
  Resten går til folk, der holder af at være anderledes.
  
  Det skal man også for at gå med et par postkasserøde sko med fem 
  centimeters rågummi-plateausål og en rød, sammenrullet tunge opad 
  vristen ...
  
  
  Rasmus Helveg Petersen
  
  
  Peter Elmegaard med nogle af sine hæslige sko. Klodserne på fødderne 
  er et par gamle dykkersko. De er trods alt ikke til salg.Foto: Linda
   Henriksen
  
  
  
  